b"\n_START_ARTICLE_\nEm\xc3\xadlia Guiu i Estivilla\n_START_SECTION_\nCarrera art\xc3\xadstica\n_START_PARAGRAPH_\nGuiu marxa de Catalunya amb la seva fam\xc3\xadlia durant la Guerra Civil Espanyola. El 1943 es trasllada a M\xc3\xa8xic i, poc despr\xc3\xa9s d'arribar, s'assabenta que un director de cinema espanyol contracta emigrants espanyols com a extres per ajudar-los a subsistir. Aix\xc3\xad \xc3\xa9s com debuta amb un paper a Flor silvestre (1943). Aquest any 1943 treballa en quinze pel\xc2\xb7l\xc3\xadcules. El 1944 obt\xc3\xa9 un paper petit a la com\xc3\xa8dia de Roberto Rodr\xc3\xadguez \xc2\xa1Viva mi desgracia! com a dona del carceller i altres papers a El abanico de Lady Windermere, sota la direcci\xc3\xb3 de Juan Jos\xc3\xa9 Ortega, i a El rey se divierte, de Fernando Fonts. El seu primer paper protagonista l'interpreta el 1945 en el musical Club verde, dirigit per Raphael J. Sevilla, on actua costat d'Emilio Tuero i Celia Montalv\xc3\xa1n. El 1948 grava una de les seves millors pel\xc2\xb7l\xc3\xadcules Angelitos begros al costat de Pedro Infante. El 1961 apareix a Confidencias matrimoniales, la seva \xc3\xbaltima aparici\xc3\xb3 al cinema abans de dedicar-se al teatre. Nom\xc3\xa9s torna al cinema el 1983, com a actriu de la pel\xc2\xb7l\xc3\xadcula Las modelos de desnudos._NEWLINE_Guiu fa la seva \xc3\xbaltima actuaci\xc3\xb3 a la telenovel\xc2\xb7la mexicana Abr\xc3\xa1zame muy fuerte el 2000. Mor de c\xc3\xa0ncer el 7 de febrer de 2004 a San Diego, Calif\xc3\xb2rnia.\n_START_SECTION_\nVida personal\n_START_PARAGRAPH_\nAmb 17 anys es retroba amb la seva fam\xc3\xadlia a Marsella i decideixen marxar a M\xc3\xa8xic. A l'exili franc\xc3\xa8s es casa amb el tamb\xc3\xa9 refugiat Manuel Su\xc3\xa1rez i, quan arriba a M\xc3\xa8xic, ja \xc3\xa9s mare de l'Emmanuel._NEWLINE_Com un s\xc3\xadmbol sexual de M\xc3\xa8xic, Guiu mant\xc3\xa9 relacions amb molts homes. Es casa  per segona vegada amb Enrique de la Concha i despr\xc3\xa9s amb Guillermo M\xc3\xa9ndez (amb qui t\xc3\xa9 el seu segon fill, el Guillermo). El 1958 es casa amb Abraham Piceno i, quatre anys abans de morir, amb l'enginyer nord-americ\xc3\xa0 William Hieb."